**A büntetés-végrehajtás országos parancsnokának**

**24/2017. (II. 14.) OP**

***s z a k u t a s í t á s a***

***a sajátos kezelési igényű fogvatartottak számára kialakított és az egyéb speciális részlegeken elhelyezett elítéltekkel kapcsolatos reintegrációs feladatok végrehajtásáról***

A büntetés-végrehajtási szervezet belső szabályozási tevékenységéről szóló 2/2013. (IX. 13.) BVOP utasítás 7. pontja alapján – figyelemmel a büntetések, az intézkedések, egyes kényszerintézkedések és a szabálysértési elzárás végrehajtásáról szóló 2013. évi CCXL. törvényre, valamint a szabadságvesztés, az elzárás, az előzetes letartóztatás és a rendbírság helyébe lépő elzárás végrehajtásának részletes szabályairól szóló 16/2014. (XII. 19.) IM rendeletre – a következő szakutasítást adom ki:

**I. FEJEZET**

**ÁLTALÁNOS RENDELKEZÉSEK**

1. A szakutasítás hatálya a büntetés-végrehajtási intézetekre és intézményekre (a továbbiakban: bv. intézet) terjed ki.
2. Sajátos kezelési igényű elítéltek számára kialakított részleg: a büntetések, az intézkedések, egyes kényszerintézkedések és a szabálysértési elzárás végrehajtásáról szóló 2013. évi CCXL. törvény (a továbbiakban: Bv. tv.) 105-109/A. § által meghatározott részlegek.
3. Egyéb speciális részleg: a Bv. tv. 95.§ (2) és 103-104. § szerinti részlegek.

**II. FEJEZET**

**A SAJÁTOS KEZELÉSI IGÉNYŰ ELÍTÉLTEK SZÁMÁRA KIALAKÍTOTT RÉSZLEGEK**

1. **Hosszúidős Speciális Részleg**
2. Általános szabályok
3. A Házirendben szerepelnie kell a hosszúidős speciális részlegen (e cím vonatkozásában a továbbiakban: részleg) elhelyezett elítéltekre vonatkozó speciális szabályoknak.
4. A részleg napirendjét a mindenkor érvényben lévő Házirend tartalmazza.
5. A részlegre helyezésről, illetve az onnan történő kihelyezésről a Befogadási és Fogvatartási Bizottság (a továbbiakban: BFB) - a részleg működtetését végző munkacsoport (a továbbiakban: Team) javaslata alapján - határozattal dönt. A határozat egy példányát a reintegrációiós anyagban kell elhelyezni.
6. A Team tagjai

da) a biztonsági osztályvezető,

db) a büntetés-végrehajtási osztályvezető,

dc) a bv. intézet pszichológusa,

de) a részleg reintegrációs tisztje,

df) a részleg szociális segédelőadója.

1. A Team feladatai

ea) a részlegre történő be - és az onnan való kihelyezés előkészítése,

eb) a reintregrációs programban foglaltak megvalósulásának elősegítése,

ec) 3 havonta az elítéltek pszichés állapotának, foglalkoztatásának, a reintegrációs programban foglaltak megvalósulásának, a részlegen tartás vagy az onnan történő kihelyezés lehetőségének felülvizsgálata

ed) a büntetés-végrehajtás keretei között a tartalmas életfeltételek biztosítása az elítéltek részére,

ee) a bv. intézet biztonságos működését, a fogva tartás biztonságát sértő cselekmények, rendkívüli események bekövetkezésének megelőzése.

1. A speciális kezelési szabályokat az érintett elítéltre vonatkozóan részletesen meg kell határozni, és a behelyezés napjáig a biztonsági szakterület által elkészített egyéni kezelési utasításban (a továbbiakban: Utasítás) kell rögzíteni, mely szabályoktól csak alapos indokkal, az intézetparancsnok engedélyével lehet eltérni. A részlegen elhelyezett minden elítélt vonatkozásában Utasítást kell kiadni.
2. A részlegen az elítélt jogaira és kötelességeire, az ügyintézésekre és azok határidejének tartására az általános szabályok vonatkoznak, jelen szakutasítás és az Utasítás specialitásainak alkalmazásával.
3. A részlegre történő behelyezéskor az Utasítást két eredeti példányban kell kiállítani, melyet a biztonsági osztályvezetőnek és a részlegen szolgálatot teljesítő körletfelügyelőnek kell átadni. Az Utasítás átadás-átvétel tárgyát képezi. Az Utasítást elektronikus formában az érintett személyi állomány részére az intraneten hozzáférhetővé kell tenni.
4. Az Utasítás tartalmazza az elítéltre vonatkozó fokozott biztonsági intézkedéseket. Az Utasítást el kell látni az elítélt fényképével, nyilvántartási számával, melyről a részleg reintegrációs tisztje nyilvántartást vezet.
5. A részlegre behelyezés okát, a mozgatással kapcsolatban elrendelt korlátozó intézkedéseket az intézetparancsnok által meghatározott személyi állományi tag rögzíti a Fogvatartotti Alapnyilvántartás (a továbbiakban: FANY) „Többletinformáció” mezőjében.
6. A reintegrációs tiszt a pszichológussal együttműködve tesz javaslatot az elítélt további kezelésére.
7. Amennyiben az elhelyezés fenntartása – a felülvizsgálat után – továbbra is indokolt, de az Utasításban rögzített szabályok módosulnak, új Utasítást kell kiadni.
8. A felülvizsgálatok időpontját, a döntést az Utasításon fel kell tüntetni. A visszavont, érvényét vesztett Utasítást az elítélt reintegrációs anyagában kell elhelyezni.
9. A részlegen elhelyezett valamennyi elítéltnél a speciális kezelést indokolt érvényesíteni. A speciális kezelésre a többi körlettől elszigetelten kialakított körletrészen kerülhet sor abból a célból, hogy az elítélt a közösségbe helyezésre felkészítést, illetve a közösségbe visszahelyezést nyerjen.
10. A részleget hivatali munkaidőben a reintegrációs tiszt, hivatali időn kívül az objektum körlet-főfelügyelője irányítja.
11. Biztonsági szabályok
12. A részlegre az alábbi - hivatalos, vagy szolgálati ügyben eljáró - személyek léphetnek be a bv. intézet és a részleg biztonsági szabályainak betartása mellett
13. a felügyeleti és irányítási jogot gyakorló szervek ellenőrzésre jogosult tagjai, az alapvető jogok biztosa és megbízottja, és a büntetés-végrehajtás törvényességi felügyeletét ellátó ügyész,

ab) az intézetparancsnok és helyettese,

ac) a biztonsági osztály osztályvezetője és helyettese,

ad) a büntetés-végrehajtási osztály osztályvezetője és helyettese,

ae) a részleg reintegrációs tisztje,

af) a szolgálatban lévő biztonsági tiszt,

ag) a szolgálatban lévő körlet-főfelügyelő,

ah) az intézkedésben érintett, a körleteken szolgálatban lévő személyi állomány tagjai,

ai) az oda beosztott szociális segédelőadó, körletellátó felügyelő,

aj) az intézetparancsnok engedélye alapján azok a személyek, akiknek a szolgálati, munkaköri feladatuk teljesítése, ellátása miatt a belépése indokolt (pl.: orvos, szakorvos, egészségügyi ápoló, pszichológus, lelkész, műveleti csoport stb.)

ak) az intézetparancsnok engedélyével más személyek.

1. Hivatali időn kívül a részlegre csak az oda beosztott, valamint az ellenőrzést végző személyi állomány tagjai léphetnek be. Más személyek belépését az intézetparancsnok jogkörében eljárva, őt tájékoztatva a biztonsági tiszt engedélyezi.
2. A részlegre beléptetett minden személyt fel kell jegyezni az intézetparancsnok által meghatározott módon. Rögzíteni kell a belépő személy nevét, a belépés okát, a be- és kilépés időpontját. A rögzítés a szolgálatban lévő körletfelügyelő feladata.
3. A bv. intézet rendjére, a fogva tartás biztonságára veszélyt jelentő anyag, eszköz, szerszám az intézetparancsnok külön engedélyével és csak a munkavégzés időtartamára vihető be a részlegre. A körletfelügyelőnek minden esetben adminisztrálnia kell a részlegre bevitt tárgyakat megnevezés és darabszám alapján az intézetparancsnok által meghatározott módon. Kiemelt figyelmet kell fordítani a beléptetések, anyagmozgatások (mennyiség, minőség) szabályosságára, indokoltságára. Az alkalmazott anyagok tekintetében lehetőség szerint a kevésbé veszélyes összetételűeket kell előnyben részesíteni az előkészítés és beszerzés során.
4. A körletfelügyelő az élelmiszerek, szükségleti cikkek, ruházat, ágynemű, tisztasági szerek, alapanyagok, termékek stb. elítéltektől történő átadása-átvétele alkalmával minden tekintetben azokat alaposan ellenőrzi, a rendelkezésre álló technikai eszközök igénybevételével a tiltott, veszélyes tárgyak, anyagok, üzenetek be-, és kijutásának, átadásának megakadályozására.
5. A biztonságra veszélyes anyag, tárgy, eszköz elítélt számára történő kiadása és visszavétele során a körletfelügyelőnek az elítéltekre vonatkozó Utasításban meghatározottak szerint kell eljárnia, a hatályos, általános szabályozók figyelembe vételével.
6. Minden olyan feladat végrehajtása során, amikor a személyi állomány tagja az elítélttel fizikailag egy térben tartózkodik, a tevékenységet biztosítani kell 2 fő felügyelővel (körletfelügyelő, biztonsági felügyelő). Az említett esetekben és minden egyéb alkalommal a rutinszerű feladat-végrehajtást kerülni kell, a szakmai elöljárók adjanak mindehhez gyakorlati útmutatást, az Utasításban meghatározottakat meg kell követelni.
7. A részleg helyiségeinek és a zárkáinak biztonsági ellenőrzését naponta kétszer, délelőtt és délután előre nem kiszámítható időpontban kell végrehajtani, annak idejére az elítéltet ideiglenesen másik helyiségben kell elhelyezni. Az elítélt zárkára helyezése előtt a biztonsági ellenőrzést ismételten el kell végezni függetlenül attól, hogy aznap végrehajtásra került vagy sem.
8. A személymotozásnak mindenre kiterjedő alaposságúnak kell lennie.
9. A részleg a nap bármely szakában átvizsgálható az elöljáró utasításainak figyelembevételével. A biztonsági vizsgálatot váratlanul kell végrehajtani, az elítéltek vonatkozásában a kiszámíthatóságot kerülni kell.
10. Biztonsági szemlét havonta, kiszámíthatatlan időpontban kell végrehajtani, lehetőleg a bv. intézet műveleti csoportjának bevonásával. Ennek során el kell végezni az elítéltek személyi motozását, ellenőrizni kell a biztonsági berendezések és felszerelési tárgyak meglétét, minden, az elítéltek által hozzáférhető dolog- eszköz rendeltetésszerű használatát is.
11. A részlegen két fős elítélt létszámot meghaladó mozgatást, foglalkoztatást az illetékes szakterületek vezetőinek előre egyeztetni szükséges, azt a napi programtervben és az eseti eligazításokban meghatározottak szerint kell végrehajtani. A részlegen kívüli tevékenységet az intézetparancsnokkal, a büntetés-végrehajtási osztály vezetőjével, a reintegrációs tiszttel, az objektum körlet-főfelügyelőjével és szükség szerint más szakterületekkel is egyeztetni kell. Ilyen esetben az Utasításban meghatározottakat szigorúan meg kell követelni, a személymotozás nem maradhat el, az egyéb napirendi feladatokat a szükséges mértékben fel kell függeszteni.
12. A bv. intézeten kívüli előállítás, szállítás, külső szakorvosi ellátás, külső egészségügyi intézményi őrzés, súlyos beteg hozzátartozó meglátogatása, temetésen történő részvétel biztosítása során szükség szerint intézkedni kell a helyszín szerint illetékes rendőrkapitányság bevonására. A szállítást célszállítással kell megszervezni. Az előállító, szállító biztonsági felügyelők létszámát, összetételét, fegyverzetét úgy kell meghatározni, hogy az alkalmas legyen rendkívüli események elhárítására. A tervezett kísérést, előállítást, célszállítást lehetőség szerint a bv. intézet műveleti csoportjának bevonásával kell megszervezni. Különös figyelmet kell fordítani a hírösszeköttetés biztosítására. A feladat végrehajtásának időpontjára, útvonalára, módszerére vonatkozó információkat úgy kell kezelni, hogy arról illetéktelen személy ne szerezzen tudomást. A részlegen szolgálatot teljesítő Team tag és a specialisták (pl.: nyilvántartási osztályvezető, orvos) minden szükséges információt kötelesek biztosítani a feladat végrehajtásának érdekében. Az Utasítás, a rendelkezésre álló információk, a személyi és tárgyi feltételek értékelése alapján a biztonsági osztályvezető, hivatali időn kívül a biztonsági tiszt rendelkezik a szolgálati feladat végrehajtásának módjáról. Indokolt esetben az Utasításban meghatározott, a mozgáskorlátozásra vonatkozó rendelkezésektől az Utasítás jóváhagyójának engedélyével eltérhet. A tervezett intézkedéseket a végrehajtás megkezdése előtt minden esetben jelenteni kell az intézetparancsnoknak.
13. Kezelési, foglalkoztatási, ellátási szabályok
14. A pedagógiai munka értékeinek megtartása érdekében az elítéltek állapotfigyelését a részlegen tovább kell folytatni, hogy a rendkívüli események, valamint a súlyos megítélésű fegyelmi cselekmények megelőzhetőek legyenek.
15. Az engedélyezett kapcsolattartó látogatóként történő fogadását, az ügyvéd, jogi képviselő, közjegyző, anyakönyvvezető, konzul stb. látogató fogadását a bv. intézet látogatófogadásra kialakított, vagy egyéb előre meghatározott helyiségében, a Team erre kijelölt tagjának felügyelete mellett, az Utasításban meghatározottak szerint kell végrehajtani. A hozzátartozók látogatásának ütemezését a részleg reintegrációs tisztje készíti el.
16. Az elítéltek munkaidőben lebonyolított magánjellegű telefonbeszélgetésének ellenőrzését a részleg reintegrációs tisztjének vagy szociális segédelőadójának belehallgatással kell végrehajtania.
17. Az elítéltek által írt és részükre a kapcsolattartóiktól érkezett leveleket biztonsági és tartalmi szempontból minden esetben a részleg reintegrációs tisztje ellenőrizze.
18. Az elítélt által írt, illetve a részükre érkezett hivatalos leveleket a részleg reintegrációs tisztje biztonsági szempontból ellenőrzi.
19. A részlegen elhelyezett elítélt részére beérkező, bontatlan állapotú csomagot a kiosztást végző személy köteles fokozott figyelemmel átvizsgálni a röntgensugaras csomagvizsgáló gépen. Amennyiben annak tartalma azt indokolja, meg kell jelölni a csomagot (pl.: fémes). A csomag felbontása, tételes tartalmi átvizsgálása az elítélt jelenlétében, a részlegen belül, a zárkájánál történik oly módon, hogy az elítélt és a személyi állományi tag között a térelválasztás biztosított legyen. A tételes tartalmi átvizsgáláskor alkalmazni kell a kézi fémkereső készüléket. A csomagvizsgálatnak ki kell terjednie a tubusos, dobozos készítmények, a flakonos szerek, élelmiszerek átvizsgálására, indokolt esetben ezek röntgensugaras átvizsgálását külön is el kell végezni. A csomagvizsgálatok alaposságával meg kell akadályozni tiltott, veszélyes anyag, eszköz, tárgy bejutását. Az elítélt által kiküldés céljából összeállított csomagot, annak becsomagolása előtt, hasonlóképpen tételesen ellenőrizni kell.
20. Vallásgyakorlásra, oktatásra, képzésre, szakköri tevékenységre, könyvcserére, egyéb szabadidős és sport tevékenységre a napirendben meghatározott módon van lehetőség az Utasításban meghatározottak szerint, a részleg reintegrációs tisztjének programtervezete alapján. A programokba bevont Team-en kívüli személyeket a részleg sajátosságairól tájékoztatni kell.
21. Az elítéltek munkavégzésbe, díjazás nélküli munkavégzésbe az általános szabályok és az Utasítás betartásával vonhatóak be.
22. Az elítéltek egészségügyi ellátását elsődlegesen a részlegen belül kell végrehajtani. Amennyiben az elítélt rendelőbe kísérése szükséges, akkor jelen szakutasítás és az Utasításban meghatározottak szerint kell a feladatot végrehajtani. A vizsgálatot, ellátást lehetőség szerint, a más körleteken elhelyezett elítéltektől elkülönítetten, eltérő időpontban kell végrehajtani. Az érintett körletrészeken, útvonalon, szükség szerint, részleges zárást kell elrendelni.
23. Az Utasítást szükség szerint, de legalább 3 havonta felülvizsgálja a BFB, változtatás esetén intézkedik a módosítások végrehajtására, a felülvizsgálat adminisztrálására.
24. A részleghez kapcsolódó vezetői ellenőrzések tervét hatékonyságot fokozó módszerekkel kell összeállítani, azok tapasztalatait szükség szerint azonnal, de legalább félévente fel kell dolgozni, az elemzés alapján a végrehajtó állomány részére feladatot kell szabni.
25. A végrehajtó személyi állomány részére az éves képzés keretében, valamint szükség szerint azonnal az érintett, vagy a kijelölt vezető ad módszertani útmutatást a speciális feladatok végrehajtásához.
26. **Gyógyító-terápiás részleg**
27. Az ideiglenes behelyezés kivételével gyógyító-terápiás részlegen csak olyan elítéltet lehet elhelyezni, akit az Igazságügyi Megfigyelő és Elmegyógyító Intézetben (a továbbiakban: IMEI) kivizsgáltak és kivizsgálási zárójelentéssel láttak el. A kivizsgálásra – előzetes előjegyzés alapján - az elítéltet megőrzésre át kell szállítani az IMEI-be.
28. Az IMEI-be kell szállítani haladéktalanul azt az elítéltet kivizsgálásra, akit a szabadságvesztés végrehajtása alatt kóros elmeállapotra utaló tünetek miatt az orvos beutalt, valamint előjegyzés alapján azt az elítéltet, akit az orvos személyiségzavar gyanúja miatt utalt az IMEI-be. Személyiségzavar gyanújának kell tekinteni azt az esetet is, amikor a bíróság ítéletében megállapítja az elítélt kóros elmeállapotát, de nem hivatkozik a Büntető Törvénykönyvről szóló 2012. évi C. törvény vonatkozó részére.
29. A gyógyító-terápiás részleget elkülönített körletrészen, egyéni meghallgatásokhoz szükséges iroda, valamint foglalkoztató helyiség biztosításával kell kijelölni.
30. A gyógyító-terápiás részlegen a zárkaajtók nyitva, illetve zárva tartásának rendjét, a házi- és napirendet az intézetparancsnok határozza meg a Házirendben.
31. A munkáltatásba, munkaterápiás foglalkoztatásba, oktatásba és képzésbe történő bevonás lehetőségét intézetparancsnoki intézkedésben, valamint a reintegrációt elősegítő művelődési, szabadidős, sport, személyiségfejlesztő, illetve gyógyító-rehabilitációs programokon való részvétel lehetőségét heti programtervben kell szabályozni.
32. A BFB a Bv. tv. 106. § (2) bekezdésében meghatározottak szerint helyezi be ideiglenesen az elítéltet a gyógyító-terápiás részlegre. Amennyiben az elítélt gyógyító-terápiás részlegen tartása az ideiglenes behelyezésen túl is indokolt, az IMEI-be kell beutalni kivizsgálásra. A vizsgálatra történő szállítást az IMEI-ben elő kell jegyeztetni.
33. Behelyezésre csak azon bv. intézet BFB-je jogosult, amelyben a gyógyító-terápiás részleg működik.
34. A gyógyító-terápiás részlegre helyezésről, illetve az onnan történő kihelyezésről a BFB - a gyógyító-terápiás részleg működtetését végző munkacsoport (a továbbiakban: Munkacsoport) javaslata, szükség esetén az IMEI engedélye alapján - határozattal dönt. A határozat egy példányát a reintegrációs anyagban kell elhelyezni.
35. A Munkacsoport tagjai
36. a bv. intézet orvosa,
37. klinikai szakpszichológus,
38. pszichiáter,
39. a gyógyító-terápiás részleg reintegrációs tisztje,
40. a gyógyító terápiás részleg szociális segédelőadója.
41. Amennyiben a bv. intézet állománytáblájában az a) – c) szerinti beosztások valamelyike nincs betöltve, a szakember megbízási szerződés alapján is foglalkoztatható.
42. A Munkacsoport feladata
43. a gyógyító-terápiás részlegre történő be - és az onnan való kihelyezés előkészítése,
44. a komplex terápiás programban foglaltak megvalósulásának elősegítése,
45. az elítéltek pszichés állapotának, a komplex terápiás programban foglaltak megvalósulásának, a gyógyító-terápiás részlegen tartás, vagy az onnan történő kihelyezés lehetőségének a gyógyító-terápiás részlegre helyezéstől számított 3 hónapon belül történő felülvizsgálata, majd félévente további felülvizsgálat elvégzése.
46. A Munkacsoport tagjainak feladatai, különösen
47. a bv. intézet orvosa

aa) felveszi az általános és ideg-, vagy elmegyógyászati kórelőzményeket;

ab) gondoskodik a belgyógyászati és ideggyógyászati vizsgálatok, a szükséges klinikai laboratóriumi és egyéb műszeres vizsgálatok elvégzéséről;

ac) biztosítja az általános betegellátáson túl - a pszichiáter javaslata alapján - a gyógyszeres terápiát;

ad) közreműködik a krízisintervenciós tevékenységben;

ae) szükség esetén intézkedik az elítélt IMEI-be utalására.

1. a részleg reintegrációs tisztje

ba) tájékoztatja az elítéltet a gyógyító-terápiás részleg működéséről;

bb) elemzi az elítélt élettörténetét;

bc) javaslatot tesz az elítélt foglalkoztatására;

bd) koordinálja, irányítja a gyógyító-terápiás részleg tevékenységét;

be) elvégzi a szükséges adminisztrációs feladatokat;

bf) vezeti és rögzíti a meghatározott foglalkozásokat;

bg) nyilvántartja a határidőket;

bh) javaslatot tesz be- és kihelyezés tárgykörben;

bi) a foglalkozások végrehajtására heti programtervet készít.

1. a klinikai szakpszichológus

ca) elvégzi az elítélt explorációját, valamint a szükséges tesztvizsgálatokat;

cb) véleményt ad a vizsgált elítélt intelligenciájáról, a személyiség szerkezetéről és dinamikájáról;

cc) javaslatot tesz az egyéni és csoportos foglalkozáson történő részvételre, véleményezi az egyéb terápiás beavatkozás szükségességét;

cd) vezeti és rögzíti a pszichológiai foglalkozásokat;

ce) elvégzi a kivizsgálási zárójelentés alapján rá háruló feladatokat, javaslatot tesz a kihelyezésre.

1. a pszichiáter

da) elvégzi a pszichiátriai vizsgálatokat;

db) diagnosztizálja a neurológiai, pszichiátriai betegeket;

dc) részt vesz a krízisintervenciós munkában;

dd) megállapítja, beállítja az elítélt pszichiátriai gyógyszeres terápiáját;

de) szükség esetén javaslatot tesz az elítélt IMEI-be utalására.

1. A gyógyító-terápiás részlegről való kihelyezéskor összefoglaló véleményt kell készíteni, amely tartalmazza a kivizsgálás legfontosabb adatait, az alkalmazott terápiák hatásait, az elítélt gyógyító-terápiás részlegen tanúsított magatartását, javaslatot a további gondozásra, szabadulás esetén az utógondozásra. Az összefoglaló véleményt az egészségügyi anyagban kell elhelyezni, továbbá egy példányát az IMEI részére meg kell küldeni.
2. Amennyiben ideiglenes behelyezés esetén az elítélt állapota oly mértékben javult, hogy normál közösségbe helyezhető, a gyógyító-terápiás részleg reintegrációs tisztje a Munkacsoporttal egyeztetve kezdeményezheti a kihelyezést.
3. A gyógyító-terápiás részleg reintegrációs tisztjének és a körletfelügyelők kiválasztásakor figyelembe kell venni, hogy kellő empátiával rendelkező személyek foglalkozzanak az itt elhelyezett elítéltekkel, illetve teljesítsenek tartósan szolgálatot. Kiválasztásuk során indokolt pszichológus közreműködését biztosítani.
4. A gyógyító-terápiás részlegen elhelyezett elítélt fegyelmi ügyének kivizsgálásával elsősorban a gyógyító-terápiás részleg reintegrációs tisztje bízható meg. Amennyiben a fegyelmi eljárást a gyógyító-terápiás részleg reintegrációs tisztje kezdeményezi, úgy a kivizsgálással másik reintegrációs tisztet kell megbízni. A fegyelmi ügy kivizsgálásakor a pszichológus készítsen szakterületi véleményt az elítélt aktuális állapotával kapcsolatban.
5. Ha a fegyelmi eljárás során felmerül a kóros elmeállapot gyanúja, akkor a fegyelmi jogkör gyakorlója döntését kizárólag a pszichiáter szakorvos véleménye alapján hozhatja meg.
6. Amennyiben az elítélt fegyelmi felelőssége megállapításra kerül, a gyógyító-terápiás részlegről - a Munkacsoport javaslata alapján - kihelyezhető. Erre a szankcióra csak abban az esetben van lehetőség, ha ideiglenesen került behelyezésre.
7. A gyógyító-terápiás részlegről az az elítélt is kihelyezhető, aki a közösségre bomlasztó hatással van, a speciális részlegben folyó terápiás tevékenységet szándékosan akadályozza.
8. A gyógyító-terápiás részlegen elhelyezett általános munkavégző képességgel rendelkező elítéltek a gazdasági társaságnál, illetve a költségvetési munkáltatásban is foglalkoztathatók.
9. A gyógyító-terápiás részlegen elhelyezett azon elítéltek, akik megőrzésre szállításra előjegyzésre kerülnek, a saját zárkájukból mehetnek szállításba.
10. Törekedni kell arra, hogy az általános munkavégző képességgel nem rendelkezők számára munkaterápiás foglalkozást biztosítson a gazdasági társaság vagy a bv. intézet.
11. A gyógyító-terápiás részlegre utalt elítéltek a Bv. tv. 103. §-ában megjelölt feltételek fennállása esetén sem helyezhetők átmeneti részlegre, azonban számukra is biztosítani kell az ott előírt jogosultságokat.
12. Törekedni kell arra, hogy a gyógyító-terápiás részleg működésével kapcsolatos speciális büntetés-végrehajtási feladatok ellátása során minél nagyobb számban vegyenek részt együttműködő civil, egyházi és karitatív szervezetek, amelyek megfelelően képzett szakemberekkel rendelkeznek. Az együttműködés keretében az alapítványok, civil, egyházi szervezetek segítséget tudnak nyújtani a részlegen folyó sajátos, a reintegrációt is elősegítő programok megvalósításában. A programok megvalósítására a közösen benyújtott pályázatok adhatják meg az anyagi fedezetet.
13. Ha a szabaduló elítélt gyógyintézetben, gyógyító eljárásban, szociális ellátásban, valamint lakhatása biztosításának megoldásában kérelemmel fordul a büntetés-végrehajtási pártfogó felügyelőhöz, a gondozás keretében végzett reintegrációs tevékenységbe be kell vonni a Bv. tv. 185. §- ában foglaltak figyelembevételével.
14. A szabadulást megelőzően három hónappal meg kell vizsgálni az elítélt lakóhelyéhez közelebb eső bv. intézetbe történő átszállításának szükségességét.
15. **Pszichoszociális részleg**
16. A pszichoszociális részlegen elhelyezhető az az elítélt, aki személyi körülményei, vagy mentális állapota miatt különleges gondozást igényel, valamint - az általa elkövetett bűncselekmény jellege vagy egyéb veszélyeztetettsége okán - elítélttársai által kiemelt veszélyeztetettsége okán védett környezetben elhelyezése indokolt.
17. A pszichoszociális részlegre helyezés vagy az onnan való kihelyezés történhet az elítélt kérelmére, továbbá a reintegrációs tiszt és/vagy a pszichológus kezdeményezheti hivatalból. A kérelmet a „Pszichoszociális részlegre történő helyezés” illetve „Pszichoszociális részlegből kihelyezés” menüpontban kell indítani.
18. A reintegrációs tiszt által készített összefoglaló értékelő vélemény és pszichológusi vélemény mellett - szükség esetén - egyéb szakterületi vélemények (pl.: egészségügyi) alapján, a BFB a bizottsági ülésen dönt a pszichoszociális részlegre helyezésről vagy az onnan történő kihelyezésről. A döntést az elítéltnek kihirdetik.
19. A pszichológus a pszichoszociális részlegen elhelyezett elítéltekkel az elítélt kérésére, vagy a személyi állomány tagjának javaslata, jelzése alapján foglalkozik. A foglalkozásokról feljegyzést készít. Indokolt esetben kezdeményezi az elítélt elhelyezésének megváltoztatását, esetlegesen a pszichoszociális részlegről történő kihelyezését.
20. A BFB a pszichoszociális részlegre történő behelyezés során dönt a behelyezés időtartamáról, mely lehet végleges vagy határozott időtartamú. Amennyiben a behelyezés határozott időre szól, a határidő vége előtt, indokolt esetben, a pszichoszociális részleg reintegrációs tisztje hivatalból indít előterjesztést, melyben javaslatot tesz az elítélt pszichoszociális részlegen történő további elhelyezésével kapcsolatban. A javaslatot a pszichológusi véleménnyel, szükség esetén egyéb szakterületi véleményekkel együtt a BFB elé terjeszti. A BFB a rendelkezésre álló szakterületi vélemények alapján dönt az elítélt további elhelyezésével kapcsolatban.
21. Az elítéltek reintegrációs heti programtervét a pszichoszociális részleg reintegrációs tisztje készíti el, melyet a büntetés-végrehajtási osztályvezető hagy jóvá. A komplex terápiás program megvalósítása érdekében csoportos foglalkozások lebonyolítása szükséges legalább havi rendszerességgel. A csoportos foglalkozáson részt vevők névsorát – a pszichoszociális részlegen elhelyezett elítéltek jelentkezése alapján - a pszichoszociális részleg reintegrációs tisztje állítja össze. Erről az érintett elítélteket tájékoztatja.
22. A pszichoszociális részlegen elhelyezett, szállításra előjegyzett elítélt a saját zárkájából mehet szállításba.
23. A pszichoszociális részlegre helyezett elítéltek foglalkoztatása során törekedni kell meglévő képességeik lehetőség szerinti maximális kihasználására, fejlesztésére.
24. Ha a szabadságvesztés, az elzárás, az előzetes letartóztatás és a rendbírság helyében lépő elzárás végrehajtásának részletes szabályairól szóló 16/2014. (XII. 19.) IM rendelet (a továbbiakban: Rendelet) 70.§ (3) bekezdés bármelyik pontja fennáll, a kihelyezéssel kapcsolatos döntés során figyelembe kell venni az elítélt személyiségét, a részlegre behelyezés okát, illetve mérlegelni szükséges, hogy az elítélt pszichoszociális részlegen tartása vagy kihelyezése a továbbiakban milyen biztonsági kockázati tényezőt jelent.
25. Ki kell helyezni a pszichoszociális részlegből azt az elítéltet, aki a BFB döntése alapján más részlegre kerül, vagy a pszichoszociális részlegen való elhelyezése már nem indokolt.
26. **Drogprevenciós részleg**
27. Ha a drogprevenciós részlegre helyezés a fogvatartott kezdeményezésére történik, a reintegrációs tisztnek nyilatkoztatnia kell a fogvatartottat arról, hogy vállalja a drogprevenciós részleg működésére vonatkozó speciális feltételeket. A fogvatartott nyilatkozatát az 1. melléklet szerinti Nyilatkozaton rögzíti.
28. A kitöltött nyilatkozatot a fogvatartott reintegrációs anyagában kell megőrizni.
29. A fogvatartott kérelmét a reintegrációs tiszt a FANY-ban rögzíti és a rendelkezésre álló adatok, iratok alapján (ítéletkiadmány, környezettanulmány, esetlegesen a korábbi szabadságvesztés során készített összefoglaló vélemények) értékelő véleményt készít.
30. A szükséges adatok és információk beszerzése érdekében a kérelmet véleményezheti a nyilvántartási és az egészségügyi szakterület is.
31. A reintegrációs tiszt és a bv. intézet pszichológusa javaslatot tesz az engedélyezésre vagy az elutasításra, majd a kérelmet továbbítja a BFB-nek.
32. A BFB a rendelkezésére álló adatok és vélemények alapján dönt a fogvatartott drogprevenciós részlegen történő elhelyezése tárgyában. A döntést az 1. számú. függelék szerinti Nyilatkozaton a BFB vezetője rögzíti.
33. A drogprevenciós részlegen történő elhelyezést elsősorban azon fogvatartottak vonatkozásában indokolt engedélyezni,
    1. akiket kábítószerrel kapcsolatos bűncselekmény miatt ítéltek el;
    2. akikről a befogadás során vagy a befogadó részlegen a bevonulást megelőzően drogfogyasztásra utaló adatok merültek fel;
    3. akiket a bv. intézetben drogfogyasztás miatt felelősségre kellett vonni;
    4. akik még nem kerültek kapcsolatba a kábítószerrel, de beszámolójuk szerint folyamatos veszélyeztetésnek vannak kitéve.
34. Amennyiben a bv. intézetben nem működik drogprevenciós részleg, a kérelmező fogvatartottat tájékoztatni kell, hogy kérelmeznie kell átszállítását olyan bv. intézetbe, ahol drogprevenciós részleg működik. A fogvatartott drogprevenciós részlegbe helyezésére irányuló kérelme a Büntetés-végrehajtás Országos Parancsnoksága (a továbbiakban: BVOP) arra kijelölt szervezeti egysége által meghatározott bv. intézetben kerül elbírálásra.
35. Ha a BFB férőhely hiánya miatt utasítja el a fogvatartott kérelmét, úgy a fogvatartottat tájékoztatni kell arról, hogy más bv. intézetben is lehetősége van drogprevenciós részlegre kerülnie. Amennyiben ezt vállalja, akkor kérelmét továbbítani kell a Központi Szállítási és Nyilvántartási Főosztály felé.
36. A drogprevenciós részlegen elhelyezett fogvatartottat végleges átszállítás esetén lehetőleg olyan bv. intézetbe kell szállítani, ahol szintén működik drogprevenciós részleg.
37. A drogprevenciós részleget lehetőség szerint külön körleten vagy körletrészen kell kialakítani. Az előzetesen letartóztatott a drogprevenciós részlegen lévő zárkákban az elítéltekkel közösen helyezhető el, ha az nem ellentétes a rendelkezési jogkör gyakorlójának rendelkezésével, illetve a fogvatartott önkéntesen vállalja a formaruha viselését és az elítéltekkel történő közös elhelyezést.
38. A drogprevenciós részlegen elhelyezett fogvatartottak részére a reintegrációs tiszt heti foglalkoztatási programot készít, amely tartalmazza a prevenciós programokat is.
39. A drogprevenciós részlegen elhelyezett fogvatartottak magatartását, aktivitását, érdeklődését, együttműködési készségét, kapcsolattartását és egyéb lényeges eseményeket a reintegrációs tiszt legalább hathavonta értékeli. A megállapításokat a FANY rendszerben rögzíteni kell.
40. A fogvatartottak által vállalt ellenőrzések időpontját, az ellenőrizendők személyét a bv. osztályvezető határozza meg úgy, hogy azt véletlenszerűen, személyenként legalább havonta egyszer el kell végezni. Az ellenőrzések időpontjáról a fogvatartottak előzetesen nem szerezhetnek tudomást. Az ellenőrzéshez a BVOP által biztosított vizsgálóeszközt (a továbbiakban: drogteszt) kell alkalmazni.
41. Az intézetparancsnok intézkedésben köteles szabályozni a mintavétel technikai és eljárási kérdéseit.
42. Drogtesztet kell elvégezni a drogprevenciós részlegre helyezés előtt, valamint haladéktalanul akkor is, ha kábítószer fogyasztására utaló gyanú merül fel. Amennyiben a fogvatartott gyógyszeres kezelés alatt áll, a mintavétel értékelésénél a kezelőorvos véleményét figyelembe kell venni.
43. A drogteszteket a gyártó kezelési utasításának megfelelően kell alkalmazni. A személyi állomány e feladatra kijelölt tagjait a technikai és a közegészségügyi előírásokról ki kell képezni. A drogtesztek lejárati idejét folyamatosan figyelemmel kell kísérni. Kizárólag az érvényes szavatossági idővel rendelkező drogtesztet lehet felhasználni. A negyedéves adatszolgáltatás során fel kell tüntetni a drogtesztek lejárati határidejét is.
44. A vizsgálati minta vételét olyan körülmények között kell megoldani, amelyek a fogvatartott szeméremérzetét nem sértik, de ellenőrizhető, hogy a fogvatartott csak a saját vizsgálati mintáját szolgáltatja.
45. A mintavételkor a fogvatartotton kívül az egészségügyi szakszemélyzet erre kijelölt tagja lehet jelent. A mintavételt és ellenőrzését kizárólag az erre kijelölt egészségügyi szakdolgozó végezheti.
46. A bv. intézetekben a helyi sajátosságoknak megfelelően a körleten, illetve a drogprevenciós részlegen, vagy az egészségügyi blokkban kell kialakítani olyan helyiséget, amely alkalmas az ellenőrzések elvégzésére.
47. A mintavételt a 2. melléklet szerint megjelölt tartalmú nyilvántartásban kell rögzíteni.
48. Amennyiben a fogvatartott megtagadja a mintavételt vagy a nyilvántartás aláírását, ennek tényét a személyi állomány jelen lévő két tagja rögzíti.
49. Amennyiben a teszt eredménye pozitív, a vizsgálatot ugyanazon a mintán, azonnal meg kell ismételni.
50. Ismételt pozitív eredmény esetén a személyi állomány feladat elvégzésére kijelölt tagja haladéktalanul jelentést tesz elöljárójának, és értesíti a drogprevenciós részleget vezető reintegrációs tisztet, továbbá kezdeményezi a fegyelmi eljárás megindítását. Az intézetparancsnok feljelentést tesz vétség megalapozott gyanúja miatt a bv. intézet székhelye szerint illetékes rendőrkapitányságon.
51. Pozitív eredmény esetén a vizsgálati mintát biztonságosan zárható hűtőszekrényben kell tárolni, és azt a nyomozó hatóság képviselőjének át kell adni.
52. Jelen szakutasítás 42-66. pontjait az előzetesen letartóztatottak esetében megfelelően alkalmazni kell azzal, hogy ha az előzetesen letartóztatottat a drogprevenciós részlegen történő elhelyezés érdekében más bv. intézetbe kell szállítani, ehhez a rendelkezési jogkör gyakorlójának engedélyét meg kell kérni.
53. Amennyiben az előzetesen letartóztatott ítélete jogerőssé válik, vagy más okból végleges átszállítására kerül sor, lehetőség szerint olyan bv. intézetbe kell szállítani, ahol drogprevenciós részleg működik.
54. Drogprevenciós részleg az intézetparancsnok felterjesztésére az országos parancsnok jóváhagyásával létesíthető.
55. A drogprevenciós részleg feletti szakfelügyeletet a BVOP Fogvatartási Ügyek Szolgálata látja el.
56. Az intézetparancsnok annak érdekében, hogy külső szervezetekkel közös programokat tudjanak szervezni, valamint hogy közös pályázatokon vehessenek részt, együttműködési megállapodás egyidejű megkötése mellett kapcsolatot tart fenn a területileg illetékes megyei Kábítószerügyi Egyeztető Fórumokkal.
57. **Vallási (APAC) részleg**
58. A vallási részlegnek bármely – a Bv. tv. 109/A. § (2) bekezdése szerinti feltételeknek megfelelő – elítélt tagja lehet hitbéli meggyőződésétől függetlenül, amennyiben elfogadja a vallási részleg működési rendjét, a napirendet és a Regulát, továbbá a kérelmét elbíráló BFB pozitív döntést hoz a behelyezés vonatkozásában.
59. A bv. intézeti szabályokon túlmenően az elítéltek saját maguk alkotta, a büntetés-végrehajtás szakmai céljaihoz igazodó Regula határozza meg a vallási részlegre helyezettek önmagukkal szemben támasztott követelményeit, és mindennapi életét. A Regula előszóból, alapvetésekből és zárszóból áll. Az előszó a Regula szükségességét fogalmazza meg, az alapvetések pedig a Biblia tanításaira, a Tízparancsolatra épülnek. Az általános elvárások mellett meg kell fogalmazni a vallási részlegen elhelyezett elítéltek - mint testvéri közösség - mindennapi életére vonatkozó konkrét vállalásokat, az imák rendjét, az egymás, és más elítéltek közötti kapcsolatokra, a zárkán, a vallási részlegen belüli életre vonatkozó szabályokat is. Meg kell határozni továbbá a követendő jó cselekedeteket, és azokat is, amelyektől a közösség elhatárolódik. A vallási részlegen elhelyezett, elítélti testvéri közösség általi egyszerű, könnyen érthető megfogalmazást ki kell egészíteni a Szentírás igéivel, a példaképül állított, a közösség által tisztelt tanítók idézeteivel. A zárszó egyben fogadalom is, amelyben utalni kell arra, hogy a Regula nem foglalja magába a tökéletesség minden szabályát, ezáltal közösen, konszenzus útján a közösség fejlődésével a Regula módosítható.
60. A vallási részlegre a kiválasztási eljáráson sikeresen résztvevő elítéltek kerülnek be.
61. A vallási részlegre helyezhető elítéltek kiválasztásban a börtönlelkész javaslata meghatározó.
62. A kiválasztás során figyelembe kell venni a Magyar Testvéri Börtöntársaság (a továbbiakban: MTBT) által is támogatott szempontrendszert
    1. lehetőség szerint dolgozó vagy oktatásban résztvevő elítéltek kerüljenek behelyezésre;
    2. az elítélt rendelkezzen rendszeres és rendezett családi kapcsolattartással;
    3. a család lehetőleg 100 km-en belüli lakhatással rendelkezzen;
    4. a család vállalja, hogy havonta két alkalommal látogató fogadáson megjelenik, rendszeresen látogatja az elítéltet.
63. A vallási részlegre helyezés előtt mérlegelni kell az elítélt által elkövetett bűncselekményt, az ítéletét, a várható szabadulásáig hátralévő időt, az ellene folyamatban lévő büntetőeljárást, a vallási közösség érdekében tett erőfeszítéseit, valamint vizsgálni kell az elítélt magatartását.
64. Az alkalmazott módszerek
    * 1. keresztény értékeken alapuló programok (Bibliakör, cursillo, közös imák, liturgikus csoportos foglalkozás, filmklub, énekkar);
      2. a börtönlelkész által tartott vallási foglalkozások;
      3. családi istentiszteletek;
      4. önkéntesek bevonásával megvalósuló eseti jellegű és rendszeres vallásgyakorlási alkalmak;
    1. a bv. intézeten belüli és kívüli bűnmegelőzési és resztoratív célú, vallási, tanúságtételi rendezvények és programok;
    2. a korábban a vallási részlegről szabadult elítéltek jó példaként szolgáló tanúságtétele.
65. A vallási részleg elhelyezésére elkülönített részleget kell kijelölni, melyről a BVOP Fogvatartási Ügyek Szolgálatát tájékoztatni kell. Követelmény, hogy rendelkezésre álljon olyan nagyobb méretű közösségi helyiség, ahol a csoportos, kulturális és szabadidős foglalkozások megszervezhetők, lebonyolíthatók. Lehetőleg a reintegrációs tiszt és a börtönlelkész irodája is ezen a részlegen, vagy annak a közelében legyen.
66. A vallási részlegen elhelyezkedő zárkák ajtainak nyitva tartását az intézetparancsnok engedélyezheti.
67. Törekedni kell az emeletes ágyak mellőzésére.
68. A zárka felszerelési tárgyak köre a vallási részlegen alkalmazott módszerek függvényében, kizárólag azokkal összefüggésben bővíthető.
69. Lehetőség szerint kialakítható teakonyha vagy kisebb főzőhelyiség, illetőleg mosás biztosítására alkalmas helyiség.
70. A behelyezett elítéltek részére engedélyezni kell, hogy a vallási részleg céljaival összhangban a zárkák és foglalkoztatók, valamint folyosóik falait az általuk készített egyéni és csoportos munkáikkal dekorálhassák, díszíthessék. Az elhelyezési részleg és a lakózárkák falai színezett burkolattal elláthatók.
71. A vallási részleg működésére külön napirendet és havi programtervet kell készíteni, amelyeknek illeszkedniük kell a bv. intézet általános rendjéhez.
72. A napirend a bv. intézeti Házirend részét képezi. A napirendhez igazodóan a módszer alkalmazása során használt és engedélyezett hangszerek kiadhatók az elítéltek részére.
73. A bv. intézet havonta két alkalommal biztosítja a látogató fogadást, a börtönlelkész részvételével.
74. Törekedni kell a vallási részlegen elhelyezett elítéltek minél szélesebb körű foglalkoztatására.
75. A havi programok összeállítását a reintegrációs tiszt és a börtönlelkész közösen végzi.
76. A börtönlelkész által tartott vallási foglalkozások
77. Úrvacsora (havonta);
78. keresztény filmklub (hetente);
79. csoportos lelkigondozás (hetente);
80. Bibliakör-, Biblia iskola;
81. egyéni lelki gondozás;
82. vasárnap Istentisztelet, Szentmise.
83. A vallási részleg vezetője a reintegrációs tiszt.
84. A BFB feladatai
85. az elítéltek vallási részlegre történő behelyezésének és kihelyezésének végrehajtása;
86. a vallási részlegre helyezett elítéltek munkáltatással, foglalkoztatással való támogatása.
87. A reintegrációs tiszt feladatai
88. irányítja, szervezi, koordinálja a vallási részleg tevékenységét;
89. együttműködik a társ szakterületekkel;
90. havonta, csoportos foglalkozás keretében értékeli a vallási részleg és az elítéltek tevékenységét, meghatározva a következő hónapra tervezett főbb feladatokat;
91. félévente a vallási részleg tagjainak tevékenységét és magatartását egyéni foglalkozás keretében értékeli, melyet rögzít a FANY rendszerben;
92. segíti az MTBT munkáját.
93. A Börtönlelkész feladatai
94. javaslatot tesz a kiválasztásra;
95. véleményezi a behelyezési kérelmeket;
96. javaslatot tesz arra indokolt esetben a vallási részlegről történő kihelyezésre;
97. havonta, csoportos foglalkozás keretében értékeli a vallási részleg és az elítéltek tevékenységét, meghatározva a következő hónapra tervezett főbb feladatokat
98. vallási foglalkozásokat tart;
99. vallásgyakorlási alkalmakat szervez és bonyolít le;
100. közreműködik egyéb programok megszervezésében, együttműködik a szakterületi vezetőkkel;
101. munkájába bevonja a missziós önkénteseket, egyéb vallási közösségeket és jogi személyeket;
102. családi istentiszteletet szervez havi egy alkalommal;
103. tevékenységét a reintegrációs tiszt irányítása mellett, vele együttműködésben végzi;
104. együttműködik az MTBT-vel.
105. Az MTBT és a börtönmisszióban tevékenykedő vallási közösségek, szervezetek, gyülekezetek segítséget nyújtanak az elítélti programok összeállításában és azok megszervezésében.
106. A vallási részleg céljainak elősegítése érdekékben közösen megfogalmazott Regula kialakítása szükséges, amelyet önként, belsőleg fogadnak el és követnek az elítéltek. A szabályokat egyértelműen, tisztán kell megfogalmazni annak érdekében, hogy a büntetés-végrehajtás keretein belül könnyen betarthatóak legyenek.
107. Ha az elítélt magatartása előre nem várhatóan negatív irányba fordul, a Regula szabályai vagy a bv. intézet rendje ellen fegyelmi vétséget követ el, a fokozatosság elvére is figyelemmel az alábbi beavatkozások kezdeményezhetők
108. egyéni reintegrációs tiszti, börtönlelkész általi, pszichológusi meghallgatás;
109. egyéni vagy csoportos foglalkozás;
110. drámapedagógiai módszerekkel esetfeldolgozás;
111. konfliktuskezelés;
112. békítés;
113. vallási részlegen belüli áthelyezés;
114. figyelmeztetés;
115. fegyelmi eljárás kezdeményezése;
116. vallási részlegről történő kihelyezés kezdeményezése.

**III. FEJEZET**

**EGYÉB SPECIÁLIS RÉSZLEGEK**

1. **Átmeneti részleg**
2. Az elítélt átmeneti részlegbe helyezésének célja, hogy csökkentse a hosszú tartamú szabadságvesztésből fakadó börtönártalmakat, és segítséget nyújtson a szabadulást követően is a családi életbe, a munka világába, összességében a társadalomba történő beilleszkedéshez.
3. Az átmeneti részlegen elhelyezett elítéltekre vonatkozó szabályokat a bv. intézet sajátosságaihoz igazodóan a központi Házirend mellékleteként kell meghatározni.
4. Külön rendelkezés alapján a kijelölt bv. intézetekben átmeneti részleget kell létrehozni és működtetni.
5. Az átmeneti részlegre helyezésre a Bv. tv. 103.§. (1) bekezdésében meghatározottak alapján kerülhet sor.
6. A sikeres reintegráció érdekében szükséges, hogy az elítélt aktívan és együttműködően vegyen részt a felkínált reintegrációs programokban, munkáltatásban, képzésben.
7. Az átmeneti részlegre helyezésre jogosult, de tartósan betegszobai, kórházi kezelésre szoruló, vagy a Krónikus Utókezelő Részlegen elhelyezett elítéltek nem helyezhetők el az átmeneti részleg elhelyezési körletén, de a Bv. tv. által megfogalmazott enyhítéseket esetükben is alkalmazni kell. Az egészségi állapotjavulás esetén azonnal intézkedni kell az átmeneti részlegen történő elhelyezésről.
8. Az átmeneti részlegre helyezett elítéltekkel szemben kiemelt elvárás, hogy a részlegen a fogvatartás törvényes végrehajtásához szükséges rend és fegyelem érvényesüljön.
9. Az átmeneti részlegen elhelyezett elítéltek részére külön napirendet kell készíteni, ami a Házirend mellékletét kell képezze.
10. A nyilvántartási szakterület feladatai
11. folyamatosan figyelemmel kíséri az átmeneti részlegre helyezendő elítélteket, majd legkésőbb az esedékesség előtti hónap első munkanapján a FANY-ban elindítja az átmeneti részlegre helyezés előterjesztését;
12. az elítélt befogadó nyilatkozata alapján – amennyiben ahhoz a befogadó személy hozzájárult - megkéri a környezettanulmányokat, melyeket megérkezésüket követően a FANY-ban kezdeményezett előterjesztésben rögzít;
13. az átmeneti részlegre helyezés véleményezése során feltünteti az előterjesztésben, hogy van-e jogszabályi akadálya az elítélt átmeneti részlegre helyezésének;
14. az átmeneti részlegre helyezésről a Rendelet 63. § (3) alapján értesíti a büntetés-végrehajtási pártfogó felügyelőt, illetve értesíti a szakterületeket a további intézkedések megtétele érdekében;
15. értesíti a szakterületeket a további intézkedések megtétele érdekében, amennyiben az átmeneti részlegre helyezett elítélt vonatkozásában új büntetőügyről érkezik értesítés.
16. A reintegrációs tiszt feladatai
17. nyilatkoztatja az elítéltet, hogy átmeneti részlegre helyezését kéri-e, továbbá – engedélyezés esetén – a bv. intézettől távol töltött időtartam alatt szálláslehetőségének biztosítása és ellátása érdekében melyik kapcsolattartója részére kívánja kiküldeni a befogadó nyilatkozatot, majd annak kiküldése érdekében intézkedik;
18. értékelő véleményt készít az átmeneti részlegre helyezéshez, amelyet a pszichológus részére továbbít, illetve ezen értékelés a FANY-ban összefoglaló véleményként is rögzítendő;
19. rögzíti a részlegre történő behelyezésre irányuló előterjesztésben az elítélt nyilatkozatát, illetve a befogadó nyilatkozat kiküldésének és visszaérkezésének tényét és tartalmát;
20. a véleményekkel ellátott előterjesztést az elítélt elhelyezése szerint illetékes – büntetés-végrehajtási osztályvezető részére továbbítja;
21. tájékoztatja a nyilvántartási szakterületet a környezettanulmány és a rendőri információk mielőbbi beszerzése érdekében a befogadó nyilatkozat tartalmáról (címzett, lakcím és a kapcsolattartó pozitív hozzájárulásáról).
22. A behelyezésre vonatkozó előterjesztéssel kapcsolatban a pszichológus az elítéltet meghallgatja, majd az előterjesztést véleményével ellátva a reintegrációs tiszt részére továbbítja.
23. A büntetés-végrehajtási osztályvezető a szükséges szakterületi véleményekkel - a rendelkezésre álló környezettanulmányok tükrében -, a határidő figyelembevételével az előterjesztést véleményével az intézetparancsnok elé terjeszti.
24. Az átmeneti részleg reintegrációs tisztjének feladatai
25. a Házi- és napirendet a lakóhelyiségekben, a közösségi helyiségekben jól látható helyen kifüggeszteni;
26. intézetparancsnoki engedélyezést követően – az esedékesség napján – kiemelt figyelemmel korábbi speciális elhelyezésére, esetleges veszélyeztetettségére tekintettel az elítélt lakóhelyiségét és fekhelyét kijelölni;
27. körültekintően figyelembe venni a zárkaközösségek kialakításánál – függetlenül a nyitott körlet sajátosságaitól – a személyiségi, pszichológiai és pedagógiai szempontokat is;
28. a behelyezés napján, de legkésőbb a következő munkanapon az elítéltet befogadni, ennek tényét a FANY-ban is dokumentálni;
29. a befogadás során az elítéltet részletesen tájékoztatni az átmeneti részleg működési rendjéről, a nyitott körlet sajátosságairól, a Házirend ide vonatkozó speciális részéről, az átmeneti részlegből történő kihelyezés jogszabályi lehetőségéről, a reszocializációs folyamatot elősegítő pszichológusi és pártfogói foglalkozás lényegéről, külső munkahelyen történő foglalkoztatás és az ideiglenes intézetelhagyás lehetőségeiről;
30. kidolgozni az átmeneti részleg közös helyiségeinek tisztántartására, használatára vonatkozó takarítási tervet, és azt az átmeneti részleg hirdetőtábláján kifüggeszteni, melynek betartatására a napi szolgálatban lévő körletfelügyelői állomány köteles intézkedni;
31. az előírt heti rendszerességgel tartott körletszemlén fokozott figyelemmel felmérni az átmeneti részleg számára kialakított közös helyiségek felszerelési tárgyainak állapotát, azok szükség szerinti javíttatására, pótlására a legrövidebb időn belül intézkedni;
32. legalább háromhavonta – szükség szerint esedékesség alkalmával – dokumentáltan csoportfoglalkozást tartani, melyen az eltelt időszakot értékeli;
33. figyelemmel kísérni az átmeneti részlegre helyezett elítéltek kapcsolattartását, támogatni, segíteni ezek alakulását, fejlődését;
34. a bv. pártfogóval és a lelkésszel együttműködve elősegíteni, hogy az elítéltek szabadulásukat követő életükhöz a szükséges szociális feltételeket megteremtsék, lakhatásuk és megélhetésük biztosításához kellő információval rendelkezzenek;
35. a bv. pártfogó közreműködésével az elítélt egészségi állapotára figyelemmel intézkedni a szociális gondoskodás keretében otthonban történő elhelyezésére, amennyiben az elítélt értékelhető külső kapcsolatokkal nem rendelkezik és rendelkezésre álló adatokból, információkból arra lehet következtetni, hogy az elítélt szabadulását követően lakhatása nem biztosított;
36. krízishelyzetek kialakulása esetén a pszichológus, az orvos és a lelkész bevonásával intézkedni ezek kezelésére;
37. az intézetelhagyásra tervezett elítéltek névsorát, a Bv. tv.- ben foglaltakat mérlegelve összeállítani;
38. elektronikus úton megkeresni az illetékes rendőrkapitányságot és megkérni annak véleményét az intézetelhagyással kapcsolatos döntéshez szükséges információk beszerzése érdekében;
39. előzetesen tájékozódni az intézetelhagyásra előterjesztendő elítéltek felhasználható letéti pénze, intézetelhagyásra alkalmas civil ruházata iránt, továbbá dolgozók esetében a munkáltatást végzőktől tájékoztatást kérni, az elítélt munkahelyi magaviselete és munkavégzése tekintetében;
40. az intézetelhagyásra tervezett elítéltek névsorát kihirdetni az elítélteknek;
41. értesítést küldeni az érintett, döntésben, döntés-előkészítésben és a végrehajtásban közreműködő szakterületek vezetői és képviselői részére a tervezett intézetelhagyások formájáról, időpontjáról és az előterjesztett elítéltek névsoráról.
42. Ha az átmeneti részlegre tartozó elítélt fegyelemsértést követ el, a fegyelmi kivizsgálással lehetőség szerint az átmeneti részleg reintegrációs tisztjét kell megbízni.
43. Az átmeneti részlegen elhelyezett elítéltek részére a bv. intézet, illetve a bv. gazdasági társaságai foglalkoztatást biztosíthatnak. Megváltozott munkaképességű – fizikálisan, vagy mentálisan sérült – elítéltek részére munkaterápiás foglalkoztatás szervezhető.
44. Törekedni kell rá, hogy a Bv. törvényben meghatározott bv. intézeten kívüli munkavégzést az átmeneti részlegbe helyezetteknél a lehetőségek szerint, egyéni biztonsági kockázat elemzése alapján minél szélesebb körben alkalmazzák.
45. A külső munkahelyre történő munkába állítás esetén a reintegrációs tiszt az első munkakezdés előtt - dokumentált - egyéni foglalkozást tart a külső munkahelyen elvárt magatartási, a civil munkavállalókkal történő érintkezés szabályairól, illetve a munkáltatás alóli kibúvás jogi következményeiről.
46. A Bv. tv.-ben megfogalmazott célok elérése érdekében az átmeneti részleg vonatkozásában preferált motivációs lehetőség az ideiglenes intézetelhagyással járó jutalmak kihasználása.
47. Átmeneti részlegre helyezést követően kettő hónapon belül kimaradás, eltávozás és látogató bv. intézeten kívüli fogadása csak kivételes esetben tervezhető.
48. Látogató bv. intézeten kívüli fogadása, kimaradás és eltávozás nem tervezhető olyan elítélt esetében, akinek a biztonsági kockázati besorolása magas.
49. A közepes biztonsági kockázati szintre sorolt elítéltek esetében csak csoportos kimaradás tervezhető.
50. Jutalom eltávozás és egyéni kimaradás kizárólag alacsony biztonsági kockázati szintű elítélt esetében tervezhető.
51. Az intézet-elhagyási időpontok, valamint a távollét időtartamának meghatározása az átmeneti részleg reintegrációs tisztjének feladata, amelynek véglegesítését a büntetés-végrehajtási osztályvezető hagyja jóvá.
52. Az időpontok meghatározásánál törekedni kell arra, hogy ezen alkalmakkor az érintettek részére rendelkezésre álljon havi keresményük.
53. A távollét időtartamának meghatározásakor a Bv. tv.- ben és a Rendeletben előírtak figyelembe vételével – lehetőség szerint - a fokozatosság elve a mérvadó.
54. Az első két intézetelhagyást csoportosan – kimaradás formájában – célszerű megszervezni. A csoportos kimaradásra, egy időpontra legalább 3 fő elítélt terjeszthető elő.
55. A csoportos kimaradás kíséretét lehetőség szerint minimum 2 fő személyi állományi tag lássa el. A kíséretet elsősorban a részleg reintegrációs tisztje és a büntetés-végrehajtási osztályvezető által kijelölt személy látja el.
56. A csoportos kimaradásokat követően, a tapasztaltak feldolgozását figyelembe véve, látogató bv. intézeten kívüli fogadása, egyéni kimaradás tervezhető.
57. A kimaradásokat követően a Bv. tv. meghatározott feltételek fennállása esetén, az átmeneti részlegre helyezett elítéltek esetén eltávozás tervezhető.
58. Az elítélt a szabadulását megelőző 1 hónapban engedélyezett ideiglenes intézetelhagyása alkalmával kérelmére a bv. osztályvezető előzetes engedélyével magával viheti saját használati tárgyait, eszközeit, valamint ruházati termékeit.
59. **Enyhébb végrehajtási szabályok**
60. Az enyhébb végrehajtási szabályok (a továbbiakban: EVSZ) alkalmazását a reintegrációs tiszt - saját elhatározásából vagy elöljárói utasításra -, valamint a Bv. tv. 53. § (2) bekezdése alapján meghatározott személyek kezdeményezhetik, melynek ténye a FANY- ban rögzítésre kerül.
61. Az előterjesztést abban az esetben célszerű megtenni, ha reális esélye van annak, hogy az EVSZ valamennyi eleme biztosítható.
62. A Házirendben szerepelnie kell az EVSZ hatálya alá tartozó elítéltekre vonatkozó speciális szabályoknak.
63. A Házirendnek tartalmaznia kell az alábbi, bv. intézeten kívüli távollétre vonatkozó tájékoztatásokat
    1. az elítélt távolléte alatt köteles a megjelölt helyen tartózkodni és az oda-vissza utazást a legcélszerűbb útvonalon megvalósítani;
    2. tilos a távollét alatt alkohol, kábítószer és más kábító hatású szer fogyasztása;
    3. az elítéltnek tartózkodnia kell minden olyan magatartástól, amely alkalmas a közvélemény megbotránkoztatására;
    4. a Házirendben foglalt szabályok megsértése fegyelmi vétségnek minősül;
    5. az EVSZ felfüggesztésének, illetve megszüntetésének esetei;
    6. amennyiben az elítélt nem tér vissza a bv. intézetbe az eltávozásról, a bv. intézet fogolyszökés vétségeinek alapos gyanúja miatt feljelentést tesz;
    7. a polgári ruha és a készpénz kezelését.
64. A Házirendben, az EVSZ alkalmazásáról szóló szabályokról, kiemelten az ide vonatkozó elítélti jogokról és kötelezettségekről az elítéltet írásban is tájékoztatni kell, amelynek aláírt példányát a nyilvántartási anyagában kell elhelyezni.
65. Az elítéltről a reintegrációs tiszt értékelő véleményt készít, majd a bv. ügyet továbbítja a nyilvántartási szakterületnek.
66. A nyilvántartási szakterület az előkészítő eljárásban nyilatkozik arról, hogy az EVSZ alkalmazásának van-e jogszabályi akadálya. A nyilvántartási szakterület véleményének rögzítését követően a bv. ügyet továbbküldi a reintegrációs tiszt osztályvezetőjének.
67. Amennyiben a nyilvántartási szakterület adatai szerint az EVSZ alkalmazásának jogszabályi akadálya van, az osztályvezető erről a körülményről az elítéltet, ha az eljárást az elítélt védője kezdeményezte, a kezdeményezőt és az elítéltet is tájékoztatja, egyben nyilatkoztatja, hogy kérik-e az eljárás lefolytatását.
68. Ha az elítélt vagy védője a kérelmet visszavonja, az osztályvezető a bv. ügyet lezárja, ellenkező esetben az eljárást folytatni kell.
69. Ha az elítélt írásban úgy nyilatkozik, hogy nem kíván élni az enyhébb végrehajtási szabályok alkalmazásának lehetőségével, a reintegrációs tiszt az elítélt nyilatkozatának tartalmát rögzíti a FANY-ban és megküldi az osztályvezetőnek, aki a bv. ügyet lezárja. Ezzel egyidejűleg a reintegrációs tiszt az elítélt írásos nyilatkozatát továbbítja a nyilvántartási szakterületnek, az elítélt igazgatási iratai között történő elhelyezés céljából.
70. Az elítélt pozitív válasza esetén a reintegrációs tiszt a nyilatkozattal kapcsolatban a 138. pontnak megfelelően jár el.
71. Ha nincs kizáró ok, az osztályvezető irányítási jogkörében eljárva gondoskodik a különböző szakterületek, és a külső szervek véleményének (környezettanulmányok) beszerzéséről.
72. A bv. ügy kezdeményezője, véleményezői, valamint az intézetparancsnok az előterjesztés során kiemelt gondossággal és szakszerűen mérlegelik azon elítéltekről beszerzett információkat, akik a következő bűncselekmények elkövetése miatt töltik szabadságvesztés büntetésüket
    1. minden olyan bűncselekmény, melyet bűnszervezet tagjaként követtek el;
    2. emberölés;
    3. a nemi élet szabadsága és a nemi erkölcs elleni bűncselekmények;
    4. közveszély okozása;
    5. terrorcselekmény;
    6. légi jármű hatalomba kerítése;
    7. robbanóanyaggal vagy robbantószerrel visszaélés;
    8. lőfegyverrel vagy lőszerrel visszaélés;
    9. közveszéllyel fenyegetés;
    10. kábítószer-kereskedelem;
    11. kábítószer birtoklása;
    12. kóros szenvedélykeltés;
    13. kábítószer készítésének elősegítése;
    14. kábítószer-prekurzorral visszaélés;
    15. új pszichoaktív anyaggal visszaélés;
    16. rablás;
    17. kifosztás.
73. A 140. pontban foglaltakon túlmenően, a kiemelt gondossággal történő szakszerű mérlegelés során a bűnismétlés, valamint rendkívüli esemény kockázatának csökkentése és bekövetkezésének megelőzése érdekében különös súllyal kell figyelembe venni
    1. az elítélt által elkövetett bűncselekmény(ek) súlyát, elkövetési módját;
    2. a nagy nyilvánosságot kapott és közfelháborodást keltő, súlyos bűncselekményeket;
    3. az elítéltnek a szabadságvesztés megkezdése előtti életmódját, különös tekintettel az alkohol- és kábítószer fogyasztásra;
    4. a szabadságvesztés büntetés megkezdésére történt felhívás teljesítését;
    5. az esetleges korábbi szabadságvesztés(ek) során tanúsított magatartást, ideértve a bv. intézeten kívül töltött időt is;
    6. a fogva tartás alapjául szolgáló, bírói ítéletben meghatározott szabadságvesztés tartamát;
    7. a szabadságvesztésből még hátralévő idő mértékét;
    8. alkalmazott-e a bíróság jelen, illetve korábbi ítéletében kitiltást, kiutasítást;
    9. az elítélt külső kapcsolatainak ismert személyi, életmódbeli, anyagi körülményeit;
    10. a bv. intézet elhagyásakor milyen módon biztosított az elítélt lakhatása és ellátása;
    11. szükség szerint az orvos, pszichológus véleményét.
74. Az elítélt rossz szociális helyzete az előterjesztésnek nem akadálya, de mérlegelés tárgyát kell, hogy képezze.
75. Amennyiben az elítélttel szemben több szabadságvesztést kell végrehajtani, amelyek nincsenek összbüntetésbe foglalva, de az aktuálisan töltött szabadságvesztést követően már nem vár végrehajtásra további szabadságvesztés - egyéb feltételek fennállása esetén - lehetőség van az EVSZ alkalmazása iránt előterjesztést tenni.
76. Az ügyet a beérkezett információk összegzése után a büntetés-végrehajtási osztályvezető terjeszti az intézetparancsnok elé.
77. A nyilvántartási szakterület az intézetparancsnoki előterjesztést és a külső szervektől beérkezett véleményeket - az ügykezelés szabályai szerint - továbbítja a büntetés-végrehajtási bírónak (a továbbiakban: bv. bíró). Az előterjesztéshez csatolni kell az ítéletkiadmányt, annak hiányában a bírói értesítés fénymásolatát.
78. A tárgyalás napján - az eljárás időtartamára tekintettel - a nyilvántartási szakterületnek ismételten meg kell vizsgálnia, hogy az EVSZ alkalmazásának van-e jogszabályi akadálya, amelyről a bv. bírót szóban tájékoztatni kell.
79. A lakó-, illetve tartózkodási hely szerint illetékes rendőrkapitányságot írásban értesíteni kell arról, hogy az elítélt esetében a bv. bíró az EVSZ alkalmazását rendelte el és ezért a bv. intézet az elítéltet rendszeresen eltávozásra fogja bocsátani.
80. Amennyiben az EVSZ alkalmazásának elrendelése után a bv. intézet nem tudja biztosítani annak megvalósítását, akkor az elítélt reintegrációs tisztje hivatalból kezdeményezi a az érintett elítélt végleges átszállítását olyan bv. intézetbe, ahol az EVSZ alkalmazása biztosítható.
81. A bv. intézeten kívüli munkavégzés idejére az elítélt számára munkaruhát kell biztosítani, amelyet a munkavégzés alatt az elítélt viselni köteles. Az elítélt kérelmére vagy a bv. intézet kezdeményezésére a munkahelyre történő ki- és visszavonulás idejére - ha a munka jellege, illetve a megkötött szerződés előírásai ezt nem zárják ki - a saját ruha viselése engedélyezhető.
82. Amennyiben a bv. intézet adottságai lehetővé teszik, az elítéltek részére teakonyha biztosítható. A bv. intézeten kívül megvásárolható, bv. intézetben tárolható és feldolgozható élelmiszerek körét a Házirend EVSZ hatálya alatt álló elítéltekre vonatkozó speciális szabályai között kell meghatározni.
83. Az elítélt eltávozása alkalmanként, kérelmére engedélyezhető. Ezt a reintegrációs tiszt a FANY-ban rögzíti.
84. Minden eltávozást egyedileg kell elbírálni, ennek során figyelembe kell venni különösen
    1. az elítélt magatartását, munkavégzését;
    2. az elítélt aktuális pszichés állapotát;
    3. az elítélt kapcsolatainak, családi körülményeinek alakulását.
85. Az eltávozás engedélyezése során meg kell vizsgálni az elítélt pénzügyi helyzetét. Az eltávozás csak akkor engedélyezhető, ha az elítélt rendelkezik a bv. intézeten kívüli költségeinek fedezéséhez szükséges pénzzel. Szükség esetén az elítélt utazási utalvánnyal látható el.
86. A 24 órát meghaladó, maximum 48 órás eltávozás csak kivételesen engedélyezhető. Kivételes eset lehet
    1. állami vagy egyházi ünnep;
    2. jelentős családi esemény;
    3. ha az elítélt igazolja, hogy személyes ügyeinek viteléhez fontos érdeke fűződik;
    4. a szabadulás utáni elhelyezkedésével kapcsolatos ügyintézés;
    5. a bv. intézet és az elítélt eltávozási helye közötti jelentős távolság.
87. Az elítélt EVSZ hatálya alá helyezését követően az eltávozások engedélyezésekor a fokozatosság elvét kell alkalmazni.
88. Amennyiben az engedélyezés után, a bv. intézet tényleges elhagyása előtt olyan körülmény merül fel, amely miatt az eltávozás közbiztonsági szempontból aggályos lehet, a személyi állomány azon tagja, akinek az információ a tudomására jutott, haladéktalanul jelenti azt az intézetparancsnoknak. Ebben az esetben az elítélt az intézetparancsnok újabb döntéséig a bv. intézetet nem hagyhatja el.
89. Ha a döntés meghozatalának várható időpontja miatt az adott hónapban nincs lehetőség a Bv. tv. 104. § (3) bekezdésében meghatározott eltávozási lehetőségek elítélt általi igénybevételére, az intézetparancsnok haladéktalanul értesíti a bv. törvényességi felügyeletét ellátó ügyészt, valamint a felmerülő információ rövid úton történő ellenőrzése érdekében az elítélt tervezett eltávozási helye szerint illetékes rendőrkapitányságot.
90. Ha az elítélt kitiltás hatálya alatt áll, az engedélyezéssel egyidejűleg a nyilvántartási szakterület tájékoztatja az elítéltet, hogy a kitiltás helyére csak akkor távozhat, ha azt az elítélt kérelmére a rendőrség engedélyezte, vagy a kitiltást a rendőrség félbeszakította, egyébként szabálysértést követ el.
91. Az elítélt a látogatóját bv. intézeten kívül akkor fogadhatja, ha azt írásban kéri, és ha a látogató a bv. intézetnél a látogatást megelőzően jelentkezett.
92. A bv. intézetet elhagyó elítélt részére igazolványt kell átadni, amely az elítélt személyazonosságának igazolására szolgál, és amely őt feljogosítja a bv. intézetből való kilépésre, illetve a bv. intézetbe való belépésre. Az igazolványt az elítélt bv. iratai között kell tárolni.
93. Az eltávozás arra a tartózkodási helyre engedélyezhető, amely a bv. intézet nyilvántartásában rögzítésre került, és amelyről az illetékes rendőrkapitányság az eljárás során korábban véleményt (környezettanulmányt) készített.
94. Az Igazolványban pontosan (település, utca, házszám, emelet, ajtó) fel kell tüntetni azt a helyet, ahova az elítélt - nyilatkozata szerint - engedéllyel távozni kíván. Abban az esetben, ha az elítélt számára a távollét idejére több tartózkodási helyet engedélyeztek, az Igazolványban valamennyit pontosan fel kell tüntetni és meg kell jelölni, hogy az adott helyen milyen időpontban fog tartózkodni. Ha a megadott címeket és időpontokat hely hiányában az Igazolványba nem lehet bejegyezni, az eltávozás idejére az elítéltet a FANY-ból kinyomtatható eltávozási engedéllyel kell elbocsátani és azon a fentieket fel kell tüntetni. Ebben az esetben az eltávozási engedélyre az elítélt fényképét fel kell ragasztani és a fényképet, valamint az eltávozási engedélyt a bv. intézet pecsétjével kell ellátni.
95. Ha az elítélt kitiltás hatálya alatt áll, a nyilvántartási szakterület az Igazolványon a kitiltásra vonatkozó bírói rendelkezést feltünteti.
96. Amennyiben az elítélt a lakó-, illetve tartózkodási helyétől eltérő címre távozik, az általa közölt hely szerint illetékes rendőrkapitányságot ennek tényéről és időpontjáról értesíteni kell.
97. Törekedni kell az elítéltek bv. intézeten kívüli foglalkoztatására. Amennyiben ez nem lehetséges, az elítéltet bv. intézeten belül elsősorban olyan munkahelyen kell foglalkoztatni, ahol ellenőrzéssel, ennek akadályoztatása esetén felügyelettel foglalkoztatható.
98. A bv. intézet területén kívül az elítélt egyénileg nem foglalkoztatható. Ellenőrzéssel, szerződés alapján, a bv. intézeten kívüli munkáltatásnak akkor van helye, ha a foglalkoztatott elítéltek száma legalább két fő, valamint akik azonos munkahelyen és munkarendben dolgoznak.
99. Felügyelet nélküli munkáltatás esetén, ha az elítéltek a kijelölt munkahelyet önállóan közelítik meg, bv. intézeten kívüli foglalkoztatás csak abban az esetben lehetséges, ha a munkahely a bv. intézet 30 km-es körzetén belül helyezkedik el.
100. A tanulmányokat folytató, EVSZ hatálya alá tartozó elítélt a bv. intézeten kívül egyedül is részt vehet az oktatásban, illetve leteheti a szükséges vizsgákat.
101. A munkáltatásra vonatkozó, más gazdálkodó szervezettel kötött szerződés előkészítése során fokozottan mérlegelni kell, hogy az elítéltek adott munkahelyen történő munkavégzése várhatóan milyen reakciót válthat ki a közvéleményből.
102. A szerződés megkötése előtt a másik szerződő féltől be kell kérni a róla szóló hivatalos cégmásolatot, különös tekintettel a korábbi és a jelenlegi tulajdonosok személyére és a cég tevékenységi körére.
103. A szerződés megkötése előtt a bv. intézetnek a BVOP útján be kell szereznie az Alkotmányvédelmi Hivatal véleményét a másik szerződő félről. Az információk beszerzéséről a szerződő felet előzetesen írásban tájékoztatni kell.
104. A 176-177. pontokban említett információkat tartalmazó iratok és a vélemény beszerzésétől el kell tekinteni, amennyiben a szerződő fél költségvetési szerv, kizárólagos állami vagy önkormányzati tulajdonban lévő gazdasági társaság.
105. Egyéni vállalkozó esetén a vállalkozónak be kell mutatnia érvényes vállalkozói igazolványát, vagy annak hitelesített másolatát. Az abban szereplő adatokat egyeztetni kell az illetékes önkormányzattal. Ezen felül a bv. intézet beszerzi az egyéni vállalkozóra vonatkozó információkat.
106. A bv. intézet területén kívül történő munkavégzésre vonatkozó szerződés akkor köthető meg, ha a bv. intézet és/vagy a bv. gazdasági társaság megbízottja személyes vizsgálat után megállapította, hogy a munkahely a munkavédelmi, foglalkozás-egészségügyi és biztonsági szempontból is megfelel. Az erre vonatkozó megállapításokat a bv. intézet a szerződéshez csatolja.
107. Nem köthető szerződés nyilvános helyen végzendő szórakoztató vagy vendéglátó-ipari tevékenységre, valamint családi vállalkozásban üzemeltett kereskedelmi egységre.
108. Nem köthető szerződés olyan munkáltatóval, aki nem tudja biztosítani azt, hogy az elítéltek bármikor ellenőrizhető helyen végezzenek munkát
109. A szerződés az alábbi rendelkezéseket tartalmazza
110. szerződés időbeli hatálya;
111. az elvégzendő munka vagy szolgáltatás, az ahhoz szükséges eszközök és feltételek biztosítása és a térítés mértéke;
112. a rendelkezésre bocsátandó elítéltek létszáma;
113. a napi munkaidő, műszakszám, a munkaidő kezdete és vége;
114. a rendkívüli munkavégzés szabályai (túlóra);
115. az étkezés biztosítása, a munkaközi szünet tartama;
116. a munkaruha biztosítása, ennek költségviselése, tisztítása;
117. a fizetett szabadság biztosítása;
118. a szakmai irányítás rendje;
119. a pénzkezelés és a harmadik személyekkel szemben történő kötelezettségvállalás kizárása;
120. az elvégzett munka utáni térítés mértéke, a pénzügyi elszámolás rendje, az állásidő elszámolásának módja, a fizetési feltételek, a fizetés módja;
121. a munkába szállítás módja, költségei;
122. a munkavédelmi oktatás, a védőfelszerelés (védőruha, védőital) biztosítása, ezek betartásának ellenőrzése;
123. a másik szerződő fél kötelezettségvállalását arra nézve, hogy a cég adataiban, tevékenységi körében - egyéni vállalkozó esetén, a vállalkozói igazolványban szereplő adatokban - történő változásról a bv. intézetet haladéktalanul köteles értesíteni, továbbá azt, hogy a tájékoztatás elmaradása a szerződés azonnali hatályú felmondását vonhatja maga után;
124. a munkakör betöltéséhez szükséges foglalkoztatás-egészségügyi és egyéb egészségügyi vizsgálatban történő közreműködés rendje;
125. a munkáltató - a munkahelyi baleset, foglalkozási megbetegedés körülményeinek vizsgálatában történő - együttműködésének szabályai, továbbá annak vállalása, hogy a munkáltató peres eljárás esetén a bv. intézet pernyertessége érdekében beavatkozik a perbe;
126. biztonsági és egyéb büntetés-végrehajtási követelmények;
127. a gazdálkodó szerv és a bv. intézet kapcsolattartásának módja;
128. az elítélt és a gazdálkodó szerv alkalmazásában álló polgári dolgozók érintkezésének szabályai;
129. az elítélt munkáltatása során a rendkívüli intézkedéseknél foganatosítandó szabályok;
130. az elítélt munkaerő rendelkezésre bocsátását kizáró feltételek;
131. a szerződő felek kártérítésből adódó megtérítési kötelezettsége;
132. tájékoztatás arról, hogy amennyiben a munkáltatás büntetés-végrehajtási okból szünetel, úgy kártérítési igény bejelentésének nincs helye;
133. a helyi adottságokból adódó egyéb kérdések, a felmondási okok, továbbá jogvita esetére az eljáró bíróság megnevezése.
134. Konkrét elítélt munkáltatására nem köthető szerződés.
135. A bv. intézet részéről a szerződést aláíró felelős azért, hogy a bv. jogszabályok, előírások a szerződéskötéskor és a munkáltatás során érvényesüljenek.
136. A megkötendő szerződések aláírására, ellenjegyzésére vonatkozó szabályok
     1. a bv. intézet által kötendő szerződést a jogtanácsos ellenjegyzi;
     2. a bv. gazdasági társaság által kötendő szerződést a gazdálkodó szervezetekre előírt módon kell aláírni azzal a kiegészítéssel, hogy azt az intézetparancsnok is ellenjegyzi.
137. Az előírásoknak megfelelő felügyeletet, illetve ellenőrzést a szerződés megkötésével egy időben kell megtervezni, meg kell határozni az ellenőrzés formáját, gyakoriságát, valamint az ellenőrzések elvégzéséért felelős személyeket.
138. A szerződés, megkötésével egyidejűleg a munkáltató meghatározza a munkavégzés körülményeinek munkavédelmi, tűzvédelmi, foglalkozás-egészségügyi szempontú ellenőrzésének rendjét.
139. Az intézetparancsnok intézkedésben szabályozza - a szabad kapacitás hasznosítására más gazdálkodó szervezettel kötött szerződés alapján - a bv. intézet területén kívül történő munkavégzés előkészítésével, ellenőrzésével kapcsolatos feladatokat, azok végrehajtásáért felelős személyeket.
140. Amennyiben az intézetparancsnok engedélyezte az elítélt bv. intézeten kívüli, felügyelet nélküli munkavégzését, visszavonásig érvényes állandó igazolást ad ki. Az igazolásnak tartalmaznia kell az elítélt személyi adatait, a munkahely megnevezését, pontos címét, továbbá azt, hogy az elítélt mely napon, mikor (óra, perc) hagyhatja el a munkahelyre távozás céljából a bv. intézetet és mikor (óra, perc) köteles visszatérni. Az igazoláson fel kell tüntetni a munka irányításáért felelős személy nevét és telefonszámát, valamint a munkahely megközelítésének útvonalát. A bv. intézeten kívüli munkavégzés megszűnése után az igazolást a bv. iratban meg kell őrizni.
141. Az igazoláson meg kell határozni azt is, hogy az elítélt munkába szállítással, gyalogosan vagy közlekedési eszköz igénybevételével jut el a kijelölt munkahelyre.
142. Nem engedélyezhető az elítélt részére, hogy a kijelölt munkahelyre saját tulajdonú vagy általa vezetett gépjárművel utazzon.
143. Igazolást kell - az értelemszerű változtatások mellett - adni a bv. intézeten kívüli tanulmányokat folytató, illetve vizsgázó elítélt számára is.
144. Az elítéltek külső munkáltatása esetén a bv. intézet a munkahely szerint illetékes rendőrkapitányságot írásban értesíti az elítéltek számára kijelölt munkahelyről és annak tényéről, hogy az elítéltek ott rendszeresen munkát végeznek.
145. A foglalkoztatott elítéltek a kijelölt munkahelyet (munkaterületet), munkaidőben csak engedéllyel hagyhatják el. Ilyenkor az utasítási jogkör gyakorlójának a bv. intézetet előzetesen értesítenie kell.
146. Biztosítani kell, hogy a bv. intézeten kívüli munkáltatásban részt vevő elítélt, naponta legalább 8 óra tartamú pihenőidőt töltsön el a bv. intézetben.
147. Az elítélt által magával vihető készpénz összegét az intézetarancsnok határozza meg.
148. Ha betegség vagy más ok miatt a csoport létszáma átmenetileg egy főre csökken, a munkáltatást fel kell függeszteni a létszám feltöltéséig.
149. **Befogadó részleg**
150. A befogadó részlegek a végrehajtó bv. intézetek büntetés-végrehajtási osztályainak önálló szakmai egységeként tevékenykednek a kijelölt reintegrációs tisztek vezetésével, a büntetés-végrehajtási osztályvezetők felügyelete alatt.
151. A részleg működésének célja az elítélt személyiségének megismerése, a kockázatelemzés elvégzése, az egyéniesített fogvatartási programterv kialakítása. Ennek érdekében a szállítással végleg érkezett, a bv. intézetben előzetes letartóztatottból jogerős elítéltté váló, az elzárásból jogerős elítéltnek átfogadott, valamint a saját befogadású jogerős elítélteket minden esetben a befogadó részleg fogadja be.
152. Az 1 év 6 hónapot meg nem haladó szabadságvesztésre ítéltek esetében, valamint ha az elítélt várható szabadulásig kevesebb, mint 1 év van hátra, a kockázatelemzést a bv. intézet végzi el.
153. Amennyiben az elítélt kockázatelemzését a bv. intézet folytatja le, a befogadó részlegen történő elhelyezését követő 8 napon belül a vizsgálatot pszichológus bevonásával kell elvégezni. A kockázatelemzési vizsgálat eredményének kiértékelését követő 5 napon belül az elítélttel együttműködve a részleg vezetője elkészíti az egyéniesített fogvatartási programtervet.
154. Az elítélt egyéni- és csoportfoglalkozásokon vesz részt, személyisége és körülményeinek megismerése céljából.
155. A befogadó beszélgetés megkezdése előtt szükséges felmérni azt is, hogy van-e a tevékenységet befolyásoló egyéb körülmény, például holt anyag, jelentős kulturális és vallási különbségek, a magyar nyelv ismeretének hiánya, gyámság, rossz egészségi állapot, a védett személy státusza, fokozott őrzés stb. A beszélgetés során az alábbi témákra feltétlenül ki kell térni
156. családi háttér, neveltetés, és a jelenlegi családi körülmények;
157. életkörülmények, jövedelmi viszonyok;
158. bűncselekmény elkövetésének okai, körülményei;
159. munkahely, szakma, munkahelyi kapcsolatok, a munkához való viszony;
160. baráti kapcsolatok, hobbi, sporttevékenység;
161. társadalmi szerepvállalás, kapcsolatok;
162. bármilyen fogyaték, illetve korlátozottság (pl. gyámság alatt áll az elítélt);
163. dohányzás, alkohol, drogfogyasztás, szerencsejáték, egyéb szenvedélyek;
164. hit- és világnézetbeli sajátosságok, és – akár az ehhez kapcsolódóan – speciális étkezési szokások;
165. aktuális állapota: szakadt-e meg bármilyen folyamat a letartóztatásával, például oktatás, képzés, gyógykezelés, elvonókúra, hiteltörlesztés, személyes kapcsolat stb.
166. intézkedés igénylő hátrahagyott körülmények;
167. hasznos képzettség, tudás;
168. különleges, speciális ismeretek/jártasságok;
169. büntetett/büntetlen előélet, annak körülményei;
170. tetoválások;
171. rossz kapcsolata a börtönön belül;
172. a fogvatartáshoz való viszony, annak körülményei kérés, kérdés;
173. jelenlegi ügyének körülményei, az ahhoz való viszony;
174. érdeklődési köre és szokásai;
175. szabadulása utáni elképzelései.
176. Amennyiben a megismeréséhez, illetve egyes büntetés-végrehajtási feladatok ellátásához további információk szükségesek, a bv. pártfogó felügyelő véleményét ki kell kérni.
177. A részlegen elhelyezett elítélt esetében a pszichológus a megismerés érdekében végzett vizsgálatairól írásos feljegyzést készít, melyben feltárja az elítélt személyiségének általános jellemzőit és ezt a FANY e célra létrehozott adatmezejébe rögzíti.
178. A befogadó részleg reintegrációs tisztje értékelő véleményt készít, a megismerés érdekében végzett vizsgálatok írásos feljegyzései alapján és javaslatot terjeszt elő a BFB részére

a) foglakoztatásra vagy beiskolázásra;

b) az egyéniesített reintegrációs programtervre;

c) biztonsági kockázati besorolásra, valamint a rezsimbe sorolásra;

d) speciális részlegen történő elhelyezésre.

202. Az egyéniesített reintegrációs programterv tartalmazza

* 1. a bv. intézetben tanúsítandó – egyéni, illetve a társas viszonyokra is vonatkozó –magatartással kapcsolatos elvárásokat;
  2. a családi és munkahelyi kapcsolatok ápolásával, megőrzésével kapcsolatos feladatokat;
  3. a munkához való viszony fejlesztését;
  4. a tanulmányok folytatását, a tudás és készségek, illetve a műveltség fejlesztésére sport és a szabadidő hasznos eltöltése irányuló tevékenységeket;
  5. a befogadás során feltárt önbecsülési, felelősségérzetbeli hiányosságokat, agressziókezelési, önkifejezési problémákat, a bűncselekményhez való viszonyt, a korábbi életvitel stb. megváltoztatására, javítására ajánlott feladatokat, tréningeket, programokat;
  6. továbbá az arra történő figyelemfelhívást, hogy az elítélt érdemben foglalkozzon a társadalomba történő visszailleszkedés reális feltételeinek megteremtésével.
     1. Az egyéniesített fogvatartási programtervet az elítélttel közösen kell kialakítani, amelynek megismerését és azzal való egyetértését aláírásával igazolnia kell.

Ha az elítélt írni, olvasni nem tud, az egyéniesített reintegrációs programterv ismertetését szóban kell elvégezni és annak megtörténtét az elítélt jelenlétében két tanú aláírásával, írásban kell rögzíteni.

* + 1. Indokolt esetben jogerős ítélettel rendelkező elítélt esetében a felkészítés feladatait úgy kell elvégezni, hogy a számára kijelölt zárkában illetve reintegrációs részlegen marad.

**IV. FEJEZET**

**Záró rendelkezések**

* + 1. Ez a szakutasítás a kiadást követő napon lép hatályba.
    2. A bv. intézetek a szakutasítás hatályba lépését követő 30 napon belül a helyi intézkedést kötelesek felülvizsgálni és jelen szakutasításnak megfelelően módosítani.
    3. Hatályát veszti az APAC részleg működésével kapcsolatos feladatok végrehajtásáról szóló 53/2014. (XII. 23.) OP szakutasítás, a gyógyító-terápiás részlegek működésével kapcsolatos feladatok végrehajtásának rendjéről szóló 1/2015. (I. 12.) OP szakutasítás, a drogprevenciós részlegek működéséről szóló 7/2015. (I. 20.) OP szakutasítás, valamint az enyhébb végrehajtási szabályok alá tartozó elítéltek ügyeinek intézésére vonatkozó egységes eljárásáról szóló 9/2015. (I. 20.) OP szakutasítás.

**Dr. Tóth Tamás bv.vezérőrnagy**

**országos parancsnok**

Mellékletek:

1. számú melléklet: [Nyilatkozat (drogprevenciós részleg)](http://bv.gov.hu/admin/download/0/0d/b1000/2017_24szu-m01.docx)

2. számú melléklet: [Nyilvántartás a drogprevenciós részlegen elhelyezett fogvatartott drogmentességet ellenőrző vizsgálatairól](http://bv.gov.hu/admin/download/1/0d/b1000/2017_24szu-m02.docx)